Diari Oficial de la Generalitat Valenciana


Sumari del DOGV 9723, del 13-11-2023 (2023/11023)

RESOLUCIÓ de 7 de novembre de 2023, de la Presidència de la Generalitat, per la qual es regula i concedeix una subvenció directa a l'Ajuntament d'Albaida, per a la realització de l'actuació «Projecte museístic internacional toc manual de campanes en Albaida», durant l'any 2023.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9723

Data del DOGV
:   13-11-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/11673


Data del document
:   07-11-2023

Organisme emissor
:   Presidència de la Generalitat

Tipus de document
:   Resolució

RESOLUCIÓ de 7 de novembre de 2023, de la Presidència de la Generalitat, per la qual es regula i concedeix una subvenció directa a l'Ajuntament d'Albaida, per a la realització de l'actuació «Projecte museístic internacional toc manual de campanes en Albaida», durant l'any 2023. [2023/11872]  
L'article 22 de la Llei 38/2003, de 17 de novembre, general de subvencions, estableix, en el seu apartat 2.a la possibilitat de concedir de manera directa, les subvencions previstes nominativament en els pressupostos generals de l'Estat, de les comunitats autònomes o de les entitats locals, en els termes recollits en els convenis i en la normativa reguladora d'aquestes subvencions.  
D'altra banda, l'article 168.1.A de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, regula el contingut mínim de les bases reguladores de les subvencions esmentades, així com alguns dels tràmits que han de desenvolupar-se durant el procediment d'elaboració.  
En el pressupost de la Generalitat per a 2023 consta, en la secció 20, Despeses Diverses, programa 35.38.407.35, la línia de subvenció S1294000 amb la denominació «Projecte museístic internacional toc manual de campanes», amb una dotació de cinquanta mil euros (50.000,00 €) i que té com a descripció i finalitat: «Finançament de projecte museístic internacional del toc manual de campanes d'Albaida». Es tracta, per tant, d'una subvenció de caràcter nominatiu prevista en la Llei 9/2022, de 30 de desembre, de pressupostos de la Generalitat per a l'exercici 2023.  
L'entitat sol·licitant és l'Ajuntament d'Albaida, que ha presentat un informe tècnic en relació amb l'actuació « Finançament de projecte museístic internacional del toc manual de campanes d'Albaida», destinada a portar a terme la redacció, per part d'una empresa especialitzada, del projecte museístic de totes les instal·lacions que compondran l'Espai de les Emocions del Museu Internacional del Toc, que és la part pròpiament expositiva del projecte museogràfic del Museu Internacional del Toc Manual de Campanes, la qual s'instal·larà en la cambra del Palau Marquesal dels Milà i Aragó d'Albaida. Aquest espai està projectat en cinc àmbits, en els quals s'hauran de desenvolupar diferents tipus d'actuacions:  
- Àmbit 1 - Huit Segles de Toc Manual de Campana.  
- Àmbit 2 - Del silenci al batec.  
- Àmbit 3 - Els tocs de l'emoció.  
- Àmbit 4 - Els tocs de la vida.  
- Àmbit 5 - En la pell del campaner.  
S'ha aplicat el que es disposa en el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat, dirigits a establir, concedir o modificar ajudes públiques. La subvenció que es concedeix en la present resolució no necessita la notificació abans esmentada, per no tindre els requisits de l'article 107 del Tractat de Funcionament de la Unió Europea; en concret, per no suposar avantatge econòmic, ja que l'entitat a la qual va dirigida la subvenció és un ajuntament, que no exerceix activitat econòmica que puga oferir béns o serveis en el mercat, i, per això, no hi ha possibilitat de falsejament de la competència que afecte els intercanvis comercials entre estats membres.  
  
Per tot allò que s'ha exposat, havent-se seguit els tràmits que es recullen en l'article 168.1.A de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, d'acord amb el que estableix la Llei 9/2022, de 30 de desembre, de pressupostos de la Generalitat per a l'exercici 2023, i fent ús de la competència atribuïda pel Decret 112/2023, de 25 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat i la delegació prevista en la Resolució de 17 de febrer de 2022, del president de la Generalitat, resolc:  
  
  
Primer. Objecte  
La present resolució té per objecte establir els termes que regulen la concessió directa d'una subvenció destinada a l'Ajuntament d'Albaida, per a l'execució del «Projecte museístic internacional del toc manual de campanes d'Albaida», així com instrumentar la subvenció nominativa consignada a aquest efecte en els pressupostos de la Generalitat per a l'any 2023.  
  
Segon. Fonament de la seua concessió  
1. Aquesta subvenció es concedeix de manera directa, en aplicació del que preveuen l'article 22.2.a de la Llei 38/2003, de 17 de novembre, general de subvencions, l'article 168.1.A de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, així com la Llei 9/2022, de 30 de desembre, de pressupostos de la Generalitat per a l'exercici 2023.  
2. Les raons de la seua concessió radiquen en el fet que Albaida és l'única població de la Comunitat Valenciana que conserva el Toc Manual de Campanes des del segle XIII, de manera diària i ininterrompuda, i que aquest va ser declarat «Bé d'Interés Cultural Immaterial per la Generalitat», mitjançant el Decret 111/2013, de 2 d'agost, del Consell, així com «Manifestació Representativa del Patrimoni Cultural Immaterial» per part del Consell de Ministres el 22 d'abril de 2019. A més, Albaida va ser declarada l'1 d'octubre de 2021 pel Consell de la Generalitat, com a Capital Valenciana del Toc Manual de Campanes. Fins i tot, el 30 de novembre de 2022, el Toc Manual de Campanes ha sigut reconegut per part de la UNESCO com a Patrimoni Cultural Immaterial de la Humanitat.  
Ara bé, per tal de poder oferir a les persones visitants del Museu una verdadera experiència expositiva en relació al Toc Manual de Campanes, es fa necessari desenvolupar la tercera part del Museu Internacional del Toc Manual de Campanes (MITMAC), anomenada l'Espai de les Emocions.  
Les actuacions es faran, mitjançant el projecte tècnic objecte de l'ajuda, que continga, amb detall, tant l'equipament necessari per a fer realitat l'Espai de les Emocions com la instal·lació d'aquest en El Palau dels Milà i Aragó d'Albaida.  
  
Tercer. Entitat beneficiària  
L'entitat beneficiària de la subvenció és l'Ajuntament d'Albaida amb CIF núm. X0619897Z.  
  
Quart. Activitat subvencionada  
L'import de l'ajuda es destinarà a la realització del «Projecte museístic internacional del toc manual de campanes d'Albaida».  
  
Cinqué. Despeses subvencionables  
Seran subvencionables únicament les despeses d'inversió, i més concretament, els honoraris de redacció del projecte museístic dels àmbits que componen l'Espai de les Emocions del Museu Internacional del Toc Manual de Campanes. El projecte per al qual se sol·licita subvenció haurà de contindre:  
• Planimetries constructives dels elements de circulació i distribució dels espais.  
• Planimetries constructives del mobiliari expositiu fet a mida.  
• Planimetria de muntatge dels elements museogràfics interactius.  
• Detall de materials a utilitzar en els elements constructius.  
• Descripció tècnica dels equips tecnològics a instal·lar.  
• Planimetries tècniques de tots els cablejats i instal·lacions d'equipaments audiovisuals  
• Detall tècnic dels equips audiovisuals, sistemes de control, etc.  
• Cronograma de treball per a l'execució.  
Es considerarà despesa realitzada la que haja sigut efectivament pagada amb anterioritat a la finalització del període de justificació establit en la present resolució.  
Les activitats que se subvencionen podran executar-se a partir de l'1 de gener de 2023 i fins a la data de finalització del termini per a presentar la justificació.  
  
Sisé. Quantia  
La dotació econòmica per a la concessió de l'ajuda prevista en la Llei de pressupostos per a l'exercici 2023 és de 50.000,00 euros.  
Aquest import s'abonarà amb càrrec a la línia de subvenció S1294000, de la secció, servei, centre gestor i programa 57.45.61.121.36.7 de l'estat de despeses del pressupost de la Generalitat per a l'exercici 2023.  
Seté. Procediment  
1. L'entitat beneficiària haurà de manifestar, en el termini de quinze dies hàbils a partir de la notificació d'aquesta resolució, la seua conformitat amb la concessió de la subvenció i amb la seua regulació en la present resolució, d'acord amb el model que s'inclou com a annex I de la present resolució.  
2. El model de conformitat, que figura en l'annex I, degudament emplenat i signat, haurà de presentar-se telemàticament en el portal de la Generalitat, Presidència, dins de l'apartat «Sol·licitud general d'iniciació i tramitació telemàtica de procediments de Presidència de la Generalitat» en l'enllaç següent:  
https://www.gva.es/inicio/procedimientos'id\_proc=G19016  
O en qualsevol dels llocs previstos en l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
3. Juntament amb la conformitat amb la subvenció i la seua regulació en la present resolució, i en el cas que el compte bancari de l'entitat no estiguera donada d'alta en la Generalitat, o s'hagueren de modificar les seues dades, s'haurà de realitzar el tràmit previst en l'article 5 de l'Ordre 2/2022 de la Conselleria d'Hisenda i Model Econòmic, per la qual es regulen les actuacions o tràmits d'alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat (DOGV 9324, 25.04.2022), accedint al següent enllaç:  
https://www.gva.es/va/inicio/procedimientos'id\_proc=22675  
4. Conforme al que es disposa en l'article 68 de la Llei 39/2015, d'1 d'octubre, del procediment administratiu comú de les administracions públiques, si el document de conformitat s'haguera emplenat de manera incompleta o no s'hagueren aportat els requisits i documents que s'assenyalen en aquesta resolució, l'entitat interessada serà requerida perquè, en un termini de deu dies hàbils, esmene la falta o acompanye els documents preceptius, amb la indicació que, en cas de no fer-ho, se li tindrà per desistida, prèvia resolució d'arxivament de l'expedient, que haurà de ser dictada en els termes que preveu l'article 21 de la norma esmentada, quedant sense efecte la concessió de la subvenció, i perdent, per tant, el dret a la seua percepció.  
  
Huité. Òrgan gestor  
Correspon la tramitació i la gestió de la subvenció a la Direcció General d'Administració Local.  
  
Nové. Obligacions de l'entitat subvencionada  
L'entitat beneficiària d'aquesta subvenció quedarà obligada a:  
a) Comunicar a la Direcció General d'Administració Local de la Presidència de la Generalitat, la concessió d'altres subvencions, ajudes, ingressos o recursos procedents de qualssevol administracions o ens públics o privats i concedits per a la mateixa finalitat prevista en la present resolució. Aquesta comunicació haurà d'efectuar-se tan prompte com es conega, i, en tot cas, amb anterioritat a la justificació de l'aplicació donada als fons percebuts.  
b) Sotmetre's a la normativa sobre supervisió, seguiment i control de subvencions, així com facilitar tota la informació requerida per l'òrgan gestor de la subvenció.  
c) Adoptar les mesures de difusió contingudes en l'apartat 4 de l'article 18 de la Llei 38/2003, de 17 de novembre, general de subvencions, que estableix que els beneficiaris hauran de donar l'adequada publicitat del caràcter públic del finançament de les activitats objecte de subvenció. Aquestes mesures podran consistir en la inclusió de la imatge institucional de l'entitat concedent, així com llegendes relatives al finançament públic en cartells, plaques commemoratives, materials impresos, mitjans electrònics, o audiovisuals, o bé en esments realitzats en mitjans de comunicació.  
En aquest sentit, tot el material gràfic i audiovisual publicitari que es realitze (cartells, fullets, pancartes, DVD, CD, i la resta de documentació i material utilitzat) indicaran que l'activitat subvencionada es realitza en col·laboració amb la Generalitat, i les inclusions o esments que es realitzen en les pàgines Web oficials per a donar repercussió a les activitats, incorporaran, si correspon, el logotip que la Generalitat facilite.  
Respecte a les campanyes de publicitat que es duguen a terme, s'haurà de respectar el que s'estableix en la Llei 12/2018, de 24 de maig, de la Generalitat, de publicitat institucional per a l'interés ciutadà i la concepció col·lectiva de les infraestructures públiques.  
d) Quedar, en tot cas, subjectes a les obligacions imposades per l'article 14 i concordants de la Llei 38/2003, de 17 de novembre, general de subvencions.  
e) Com a entitat beneficiària d'una subvenció, complir les obligacions de transparència establides en la Llei 19/2013, de 9 de desembre, de transparència, accés a la informació pública i bon govern; en la Llei 1/2022, de 13 d'abril, de transparència i bon govern de la Comunitat Valenciana (DOGV 9323, 22.04.2022), i en el Decret 105/2017, de 28 de juliol, pel qual es va desenvolupar la Llei 2/2015, de 2 d'abril, de la Generalitat (DOGV 8118, 01.09.2017). La difusió d'aquesta informació es realitzarà preferentment a través de la mateixa pàgina web de l'entitat beneficiària.  
  
Desé. Règim i termini de justificació de la subvenció  
1. Per a justificar la subvenció, l'Ajuntament, ha de presentar, fins a l'11 de desembre de 2023, un compte justificatiu amb la documentació següent:  
https://www.gva.es/inicio/procedimientos'id\_proc=G19016  
A. Una memòria justificativa del compliment de les condicions imposades en la concessió de la subvenció, amb indicació de les activitats realitzades i dels resultats obtinguts.  
B. Una memòria econòmica justificativa del cost de les actuacions realitzades certificada per la Intervenció municipal amb la conformitat de l'alcaldia, que ha de contindre:  
a) Una relació classificada de les despeses de l'actuació, amb identificació del creditor i dels documents a què fa referència l'apartat b següent, l'import i la data d'emissió.  
b) Les factures o documents de valor probatori equivalent en el tràfic jurídic mercantil o amb eficàcia administrativa incorporats en la relació a què fa referència el paràgraf anterior.  
c) Una relació detallada d'altres ingressos o subvencions que hagen finançat l'activitat subvencionada, amb indicació de l'import i la procedència.  
C. Un certificat expedit per la persona titular de la secretaria municipal relatiu a l'extrem següent:  
En el cas que les actuacions es duguen a terme per entitats externes a l'Ajuntament, que la contractació corresponent (de les obres, de la redacció del projecte o de la direcció de l'obra i/o coordinació de seguretat i salut, segons siga procedent) s'ha fet d'acord amb el que preveu la Llei 9/2017, de 8 de novembre, de contractes del sector públic.  
  
D. L'acreditació, amb caràcter previ al pagament, que l'entitat local es troba al corrent de la seua obligació de rendir comptes anuals davant la Sindicatura de Comptes, conforme amb el que disposa l'article 199.4 de la Llei 8/2010, de 23 de juny, de règim local de la Comunitat Valenciana.  
2. La justificació per al pagament final haurà de presentar-se telemàticament, adjuntant la documentació assenyalada, i per l'import de la quantitat adjudicada, i l'única forma vàlida de presentar la justificació serà a través de la seu electrònica de la Generalitat:  
  
Onzé. Forma de pagament de la subvenció  
El pagament s'efectuarà, per mitjà de transferència al compte bancari de l'entitat beneficiària que aquesta determine, una vegada rebuda la justificació i acreditat que l'entitat es troba al corrent de pagament de les seues obligacions tributàries i davant la Seguretat Social.  
  
Dotzé. Compatibilitat de les ajudes  
L'ajuda concedida serà compatible amb altres subvencions, ajudes, ingressos o recursos procedents de qualssevol administracions o ens públics o privats nacionals, de la Unió Europea o d'organismes internacionals, i concedits per a la mateixa finalitat prevista en la present resolució. Aquesta compatibilitat estarà condicionada al fet que l'import de les ajudes, aïlladament o en concurrència amb unes altres, no supere el cost de l'activitat subvencionada, tot això de conformitat amb l'article 168.1.A.c) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
  
Tretzé. Minoració, anul·lació i reintegrament de les subvencions  
1. Es reduirà proporcionalment la subvenció en cas que la justificació de les despeses realitzades no aconseguisca la quantia atorgada, així com quan havent-se subvencionat una part del cost total de l'activitat, no es justifique l'import total de la despesa que suposa el desenvolupament de l'activitat esmentada.  
2. La presentació extemporània de la justificació donarà lloc a la incoació d'un procediment per a deixar sense efecte l'acte de concessió de la subvenció. En tot cas es garantirà el dret d'audiència de l'entitat interessada.  
3. En els casos previstos en l'article 37 de la Llei general de subvencions, l'entitat beneficiària haurà de reintegrar la totalitat o una part de la quantitat percebuda més els corresponents interessos de demora. En aquests casos es procedirà a la incoació de l'oportú expedient que, amb audiència prèvia de l'entitat interessada, serà resolt per la persona titular de l'òrgan concedent de la subvenció.  
4. El falsejament o l'ocultació de dades i documents, ja que afecten substancialment la concessió i lliurament de fons públics, donarà lloc a l'exigència de responsabilitats tant en l'ordre administratiu com en el jurisdiccional competent.  
5. La Presidència de la Generalitat es reserva el dret a realitzar quantes inspeccions tècniques i administratives es consideren necessàries a fi de confirmar la correcta execució de l'actuació subvencionada.  
  
Catorzé. Mètode general de control  
La Presidència de la Generalitat, a través de la Direcció General d'Administració Local exercirà el control administratiu ple a través de la revisió total dels documents del compte justificatiu a fi de confirmar la correcta execució de l'actuació subvencionada.  
A més, realitzarà el control material amb les inspeccions tècniques i administratives que es consideren necessàries en la seu de l'entitat beneficiària, que, ateses les disponibilitats tecnològiques d'aquesta, es podran substituir per altres procediments com a vídeos, fotografies geoetiquetades, fotografies datades i altres mitjans de prova en format electrònic que garantisquen l'adequada realització del projecte o activitat subvencionada.  
Tot això, d'acord amb el que s'estableix en els articles 165.1.j i 169 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
Quinzé. Règim jurídic aplicable  
Aquestes subvencions es regiran, a més de pel que es disposa en aquesta resolució, per la Llei 38/2003, de 17 de novembre, general de subvencions, i pel reglament de l'esmentada llei, aprovat pel Reial decret 887/2006, de 21 de juliol, excepte en allò que afecte els principis de publicitat i concurrència, així com pel que es disposa en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, per la Llei 9/2022, de 30 de desembre, de pressupostos de la Generalitat per a l'exercici 2023, i per les altres normes de dret administratiu que siguen aplicables.  
  
Setzé. Efectes  
La present resolució produirà efectes a partir de l'endemà de la publicació en el Diari Oficial de la Generalitat Valenciana.  
Contra aquesta resolució, que posa fi a la via administrativa, de conformitat amb el que estableix l'article 114.c de la Llei 39/2015, d'1 d'octubre, del procediment administratiu comú de les administracions públiques, l'entitat interessada podrà interposar els recursos següents:  
  
a) Potestativament, un recurs de reposició davant la Presidència de la Generalitat, en el termini d'un mes a comptar des de l'endemà de la notificació d'aquesta resolució, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
b) Directament un recurs contenciós administratiu davant els jutjats contenciosos administratius en el termini de dos mesos comptats a partir de l'endemà de la notificació d'aquesta resolució, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció-contenciosa administrativa.  
Tot això sense perjudici que les persones interessades puguen exercitar qualsevol altra via que estimen oportuna.  
  
València, 7 de novembre de 2023.- El director general d'Administració Local (p. d. R 17.02.2022; DOGV 9282, 21.02.2022): José Antonio Redorat Fresquet.  
  
  
  
ANNEX I  
Model de conformitat de la subvenció de concessió directa  
  
1. Identificació de la subvenció.  
- Anualitat:  
- Òrgan gestor:  
- Import:  
- Títol:  
  
2. Entitat beneficiària.  
- Nom o raó social (\*):  
- Tipus d'entitat:  
- Sigles:  
- NIF:  
- Adreça:  
- Localitat:  
- Província:  
- Telèfon:  
- Correu electrònic:  
- Pàgina web:  
(\*) El nom ha de ser coincident amb el que figura en aquesta resolució.  
  
Dades de la persona representant:  
- Nom:  
- Cognoms:  
- DNI/NIF:  
- Càrrec:  
  
Dades domiciliàries a l'efecte de notificació:  
- Adreça:  
- Localitat:  
- Província:  
- Codi postal:  
  
Dades de la persona de contacte, en cas de ser diferent de la persona sol·licitant:  
- Nom i cognoms:  
- Telèfon:  
- Correu electrònic:  
  
3. Declaració responsable  
a) Declare que, a la vista de les bases que regeixen aquesta convocatòria, les accepte íntegrament i accepte la subvenció per al projecte a què es refereix la present resolució.  
b) Declare que totes les dades que figuren en aquest document són certes i em compromet, en nom de l'entitat, a destinar l'import de la subvenció que es regula i concedeix en aquesta resolució a l'objecte previst.  
c) Declare, sota la meua responsabilitat, que els documents que aporte són una còpia fidel dels originals, els quals seran aportats a requeriment de l'Administració.  
  
4. Dades del projecte, programa o pla per al qual se li concedeix la subvenció.  
- Descripció del projecte:  
- Data inici:  
- Data fi:  
- Resultats previstos:  
  
Data i signatura de la persona representant de l'entitat.